สิ่งเล็กเล็กที่เรียกว่า...รัก

โปสเตอร์แบบอังกฤษ ก่อนจะออกฉาย
สิ่งเล็กเล็กที่เรียกว่า...รัก เป็นภาพยนตร์ไทย ออกฉายวันที่ 12 สิงหาคม พ.ศ. 2553 เป็น ภาพยนตร์รักตลก ของไทยปี พ.ศ. 2553 และภาพยนตร์ฮิตในเอเชียปี พ.ศ. 2554 นำแสดงโดย มาริโอ้ เมาเร่อ และ พิมพ์ชนก ลือวิเศษไพบูลย์ บอกเล่าเรื่องราวของเด็กหญิง ม.1 อายุ 14 ปีชื่อ น้ำ ใน โรงเรียนดรุณาราชบุรี ที่ตกหลุมรักกับรุ่นพี่ชั้น ม.4 ชื่อ โชน และเธอพยายามอย่างยิ่งที่จะให้ได้รับความสนใจจากเขา

**เรื่องย่อ**
น้ำสาวน้อย ม.1 วัย 14 หน้าตาธรรมดา ๆ และไม่สวย แต่เธอไปแอบชอบ พี่โชน พี่ม.4 ที่หล่อ เท่ ที่สุดในโรงเรียน แล้วแถมยังใจดีอีกต่างหากทำให้น้ำมีคู่แข่งเป็นสาว ๆ ทั้งม.ต้นและม.ปลาย ที่มีแต่คนสวย ๆ เต็มไปหมด แต่น้ำไม่ยอมแพ้ง่าย ๆ เธอพยายามลุยทำทุกอย่าง สู้ทุกรูปแบบเพื่อที่จะเก่งและสวย แล้วเด่นขึ้นในโรงเรียนให้ได้ เพราะแอบหวังในใจเล็ก ๆ ว่าถ้าทำสำเร็จพี่โชนอาจจะหันมามองเธอซักครั้ง 
น้ำทำตั้งแต่เอามะขามเปียกมาขัดผิว สมัครเป็นนางรำแม้จะถูกคัดออก หัดเป่าคาริเน็ตแล้วสมัครเข้าวงโยธวาทิตเพื่อที่จะได้อยู่ใกล้ ๆ พี่โชน ด้วยความช่วยเหลือของเพื่อน ๆ แก๊งหน้าแย่ ในที่สุดน้ำก็ได้เป็นดรัมเมเยอร์มือหนึ่งของจังหวัด จนตอนที่เรียนอยู่ ม.3 เธอได้เป็นดาวของโรงเรียน น้ำตกเป็นเป้าสายตาของหนุ่ม ๆ ทั้งโรงเรียน มีคนเข้ามาจีบเป็นสิบ ๆ คน ยกเว้น โชน คนที่เธอรอคอยอยู่คนเดียว
น้ำไปสารภาพ​รักกับพี่โชนในวันสุดท้ายของวันสอบและน้ำก็ได้อกหักกลับมาเพราะโชนได้เป็นแฟนกับปิ่นแต่ในใจลึกๆของโชนแล้วนั้นยังคงรักน้ำมาตั้งแต่ตอนที่น้ำยังไม่สวย   ผ่านไป 9 ปี ทั้งโชนและน้ำ  ได้มาพบกันในรายการทีวีรายการหนึ่ง...

**ตัวละครและนักแสดง**

**นักแสดงหลัก**
 มาริโอ้ เมาเร่อ (โอ้) รับบทเป็น โชน- พิมพ์ชนก ลือวิเศษไพบูลย์  (ใบเฟิร์น) รับบทเป็น น้ำ- สุดารัตน์ บุตรพรม (ตุ๊กกี้) รับบทเป็น ครูอิน- พิจิตตรา สิริเวชชะพันธ์ (เจี๊ยบ) รับบทเป็น ครูอร- พีรวัชร์ เหราบัตย์ รับบทเป็น ครูพล- อัครณัฐ อริยฤทธิ์วิกุล  รับบทเป็น ท๊อป- ปวีณา โรจน์จินดางาม รับบทเป็น เชียร์- นิสา บุญสันเทียะ รับบทเป็น กี้- ศศิประภา ธนุชาวิวัฒน์ รับบทเป็น นิ่ม- กชามาศ พรหมสาขา ณ สกลนคร รับบทเป็น ปิ่น- ณัฐพัชร์ อรุณศิริสกุล รับบทเป็น เอก

**นักแสดงประกอบและรับเชิญ**
 มณีรัตน์ วงศ์จีระศักดิ์ รับบทเป็น แม่ของน้ำ- พงษ์พัฒน์ วชิรบรรจง รับบทเป็น พ่อของน้ำ- พุฒิพงศ์ พรหมสาขา ณ สกลนคร รับบทเป็น พ่อของโชน- ฟร้อนท์ มอนท์โกเมอรี่ รับบทเป็น แม่ของโชน- จาตุรงค์ พลบูรณ์ รับบทเป็น ลุงช้าง- ญดา โชติชูตระกูล รับบทเป็น พิธีกรรายการ- เหลือเฟือ ม๊กจ๊ก รับบทเป็น อาแป๊ะ- นรีกานต์ อาคิลเลส รับบทเป็น แม่ของเชียร์- วศิน ปกป้อง รับบทเป็น ผู้อำนวยการโรงเรียน- กัจนฐานียา ศรีโรจน์วัฒนะ รับบทเป็น แป้ง (เด็ก)- ญาณิกา ทองประยูร รับบทเป็น เฟย์- อดินันท์ ศิริพันธ์ รับบทเป็น ก๋อย- อมรภัทร เสริมทรัพย์ รับบทเป็น ฝัน- พรวิภา วัชรการุณย์ รับบทเป็น ดรัมเมเยอร์1- เอมมิกา มานะลอ รับบทเป็น ดรัมเมเยอร์ 2- ธนาภรณ์ ภีระบรรณ์ รับบทเป็น เจน- รัฐบาล วิทวัส รับบทเป็น พี่เคน- ธิติณัฏฐ์ ปรีติพานิจวิภา รับบทเป็น ดิ่ง- เกษม รัตนก้านตรง รับบทเป็น โล้- ศุภสิน ลีลาฤทธิ์ รับบทเป็น เลขาสโมสรฟุตบอลบางกอกกลาส- สุรชัย จตุรภัทรพงษ์ รับบทเป็น โค้ชทีมบางกอกกลาส- กฤต เลิศเศรษฐการ รับบทเป็น ครูพละคนใหม่- อรวรรณ ดันกิติบุตร รับบทเป็น ครูสอนเลข- หลุยส์ เชิญยิ้ม รับบทเป็น ครูปกครอง- ธนันพัชญ์ ศรีเจริญจิตร์ รับบทเป็น แบม- ชนิกา ประยูรวงศ์ รับบทเป็น เพื่อนโชน1- สันติ เอี่ยมกิจ รับบทเป็น เพื่อนโชน2- นันทวัฒน์ สกุลวรกานต์ รับบทเป็น เพื่อนโชน3- เมธาวัฒน์ ธิตินวทรัพย์ รับบทเป็น เพื่อนโชน4- ชวาล ฮือจีนฮักกี้ รับบทเป็น เจมส์- วนิดา ยาวะโนภาส รับบทเป็น แป้ง (โต)

**งานสร้างภาพยนตร์**

**บทภาพยนตร์**
ภาพยนตร์เรื่อง สิ่งเล็กเล็กที่เรียกว่า...รัก เป็นผลงานกำกับเรื่องแรกของ วศิน ปกป้อง ที่เคยกำกับมิวสิกวิดีโอมาก่อน และพุฒิพงศ์จะเติมความสนุกลงไป โดยวางโครงสร้าง ให้เล่าเรื่องจากทางฝั่งผู้หญิง และฝั่งผู้ชายไปไว้ในส่วนไคลแมกซ์ของเรื่อง  โดยในรายละเอียดของตัวละครและบทสนทนานั้น ได้ วรลักษณ์ กล้าสุคนธ์ (บอลรูม) ซึ่งเป็นตัวแทนทีมเขียนบทของเวิร์คพอยท์มาช่วยพัฒนา โดยมีพี่จิก ประภาส ชลศรานนท์ เป็นผู้ให้คำแนะนำ 

**การคัดเลือกนักแสดง**
ในส่วนการคัดเลือกนักแสดงหญิง ในบท "น้ำ" แสดงโดยพิมพ์ชนก ลือวิเศษไพบูลย์ ทีมงานได้ทำการทดสอบบทนักแสดงวัยมัธยม ทีมงานกล่าวว่า "เกือบหมดวงการแล้ว" โดยเล่าให้ฟังว่า คนอื่นเขาอาจจำการแสดงแบบละครมา แต่สำหรับพิมพ์ชนกมีความแตกต่างจากคนอื่นที่สุดและอินกับบทได้ง่ายมาก จุดเด่นของพิมพ์ชนก คือ เป็นตัวละครที่หลายคนแทบไม่สังเกตเห็นว่าเธอกำลังแสดง จากมิวสิควิดีโอ 14 อีกครั้ง” (เสก โลโซ), เพลง ๆ นี้ (สิงโต เดอะสตาร์) รวมไปถึงภาพยนตร์อย่าง 5 หัวใจฮีโร่ และ เชือดก่อนชิม ซึ่งได้ มาริโอ้ เมาเร่อ ในบท "พี่โชน" รวมไปถึงนักแสดงตลกอย่าง ตุ๊กกี้ ชิงร้อยฯ ในบทบาทคุณครู ร่วมด้วย พิจิตรา สิริเวชพันธ์

**เพลงประกอบ**
 สิ่งเล็กเล็กที่เรียกว่ารัก โดย ธนกฤต พานิชวิทย์- สักวันหนึ่ง โดย มาริสา - สุโกศล หนุนภักดี- วัน เดือน ปี โดย เจี๊ยบ วรรธนา- เพราะใจ โดย เจี๊ยบ วรรธนา- ดาวดวงนั้น โดย ประภาส ชลศรานนท์ (แต่งเพิ่มเติมจนสมบูรณ์ ภายหลังภาพยนตร์เข้าฉายแล้ว นำออกแสดงครั้งแรกวันที่ 10 ตุลาคม พ.ศ. 2553)- สักวันฉันจะดีพอ โดย วงบอดี้สแลม อัลบั้ม Bodyslam (เฉพาะในตัวอย่างหนัง)

**เทคนิค**
 Runtime- 118 นาที (1 ชั่วโมง 58 นาที)- Sound Mix- Dolby digital 5.1- Color- Color- Aspect Ratio- 1.85:1- Camera- Red One Camera- Negative Format- Redcode RAW- Cinematographic Process- Digital Intermediate (2K) (master format)  Redcode RAW (4K) (source format)- Printed Film Format- 35 mm (Flat)

**การตอบรับ**
ภาพยนตร์เปิดตัว 4 วันแรกด้วยรายได้ 18.5 ล้านบาท ออกฉาย 11 วันทำรายได้รวม 40.5 ล้านบาท ในสุดสัปดาห์ที่ 3 รายได้ของภาพยนตร์ยังทำได้ดี จากการพูดแบบปากต่อปากในกลุ่ม คนดูสังคมออนไลน์และเว็บบอร์ด เก็บเงินได้ถึง 10.2 ล้านบาท ส่วนในสุดสัปดาห์ที่ 4 ทำเงินได้อีก 6 ล้านบาท ภาพยนตร์ทำรายได้รวม 80 ล้านบาท(เป็นรายได้เฉพาะกรุงเทพ ปริมณฑล และจังหวัดเชียงใหม่) โดยเป็นภาพยนตร์ไทยที่ทำรายได้มากที่สุดเป็นอันดับ 2 ของปี พ.ศ. 2553 รองจากเรื่อง กวน มึน โฮ
จากผลการสำรวจของเอแบคโพล ในหัวข้อ "ที่สุดแห่งปี 2553 ด้านบันเทิง" ภาพยนตร์เรื่อง สิ่งเล็กเล็กที่เรียกว่า...รัก ติดอันดับ 1 ของภาพยนตร์ไทย ที่เป็นที่ชื่นชอบมากที่สุดในปี 2553 ด้วยคะแนนร้อยละ 19.2 ภาพยนตร์ชุดนี้ยังได้รับการตอบรับอย่างดีจากประเทศจีน โดยมีแผนจัดฉายที่โรงภาพยนตร์ถึง 6,000 แห่ง ซึ่งถือเป็นภาพยนตร์ไทยที่ได้รับการตอบรับจากประเทศจีนมากที่สุดเท่าที่เคยมีมา

**ภาคต่อ**
ในปี พ.ศ. 2555 มีการประกาศว่า สิ่งเล็กเล็กที่เรียกว่า...รัก จะมีภาคต่อและผลิตโดยทีมงานเดียวกัน อย่างไรก็ตาม ภาคต่อก็ไม่เคยเกิดขึ้นจริง ในปี พ.ศ. 2563 J&T Express บริษัทขนส่งด่วนในไทยได้ออกโฆษณาที่มี มาริโอ้ เมาเร่อ และใบเฟิร์น พิมพ์ชนก ลือวิเศษไพบูลย์ กลับมารับบทเป็น พี่โชนและน้ำ โดยในโฆษณา น้ำเปิดร้านบูติกแฟชั่น ในวันเปิดงาน พี่โชนไม่สามารถมาร่วมงานได้เนื่องจากตารางงานที่แน่นของเขา ทำให้ความสัมพันธ์ของทั้งคู่วุ่นวาย  วันต่อมา พี่โชนส่งไดอารี่ให้น้ำ เมื่อน้ำได้รับไดอารี่ เธอก็ปลุกความสัมพันธ์ของเธอกับพี่โชนอีกครั้ง

**รีเมคและดัดแปลง**
ในปี พ.ศ. 2562 ภาพยนตร์เรื่องนี้ได้รับการดัดแปลงเป็นเว็บซีรีส์จีนเรื่อง สิ่งเล็กเล็กที่เรียกว่ารัก นำแสดงโดย ไล่ กวานหลิน และ จ้าว จินม่าย ออกอากาศทาง สถานีโทรทัศน์หูหนาน

**รางวัล**
 ท็อปอวอร์ด 2010- ดาราหญิงยอดเยี่ยมสาขาภาพยนตร์ (พิมพ์ชนก ลือวิเศษไพบูลย์)- ดารานำชายยอดเยี่ยมสาขาภาพยนตร์ (มาริโอ้ เมาเร่อ)- ภาพยนตร์ยอดเยี่ยม
 รางวัลสุดสัปดาห์ Young & Smart Vote 2010 (โดยนิตยสารสุดสัปดาห์) - สาขาภาพยนตร์ไทยยอดนิยม
 รางวัล Mthai Top Talk-About Movie 2011 (โดยเว็บไซต์ Mthai.com) - สาขาภาพยนตร์ที่ถูกกล่าวถึงมากที่สุด
 รางวัล STARPICS THAI FILMS AWARD 2553 # 8 (โดยนิตยสาร STARPICS) - สาขาภาพยนตร์ยอดนิยม
 รางวัลเฉลิมไทยอวอร์ด ครั้งที่ 8 (โดย pantip.com) - สาขาภาพยนตร์ไทยยอดเยี่ยมแห่งปี- สาขานักแสดงหญิงในบทนำจากภาพยนตร์ไทยแห่งปี (พิมพ์ชนก ลือวิเศษไพบูลย์)
 รางวัลสมาคมผู้กำกับภาพยนตร์ไทยครั้งที่ 1- สาขาภาพยนตร์ยอดเยี่ยมรองอันดับ 1
 รางวัลAudience Grand Prize หรือว่า Uminchu Award จากงาน Okinawa International Movie Festival 2011 ประเทศญี่ปุ่น- สาขา Laugh Film (หนังที่สร้างรอยยิ้ม)
 รางวัลเทศกาลหนังฟาร์อีสต์ฟิล์มเฟสติวัลครั้งที่ 13 ประเทศอิตาลี- สาขา Technicolor Asia Award
 รางวัลภาพยนตร์แห่งชาติ สุพรรณหงส์ ครั้งที่ 20 ประจำปี พ.ศ. 2553- สาขานักแสดงนำหญิงยอดเยี่ยม (พิมพ์ชนก ลือวิเศษไพบูลย์)- เพลงนำภาพยนตร์ยอดเยี่ยม (เพลง "สิ่งเล็กเล็ก ที่เรียกว่ารัก" ขับร้องโดย ธนกฤต พานิชวิทย์)- ดนตรีประกอบยอดเยี่ยม (Ground Music)

**อ้างอิง**

**แหล่งข้อมูลอื่น**
  สิ่งเล็กเล็ก ที่เรียกว่า..รัก (2553) ที่ฐานข้อมูลภาพยนตร์และละครไทย-  เว็บไซต์ทางการ date=2010-09-06 -  สิ่งเล็กเล็กที่เรียกว่า...รัก ทางว็บไซต์ สยามโซน-  เพลง เพราะใจ – เจี๊ยบ วรรธนา วีรยวรรธน Ost.สิ่งเล็กเล็กที่เรียกว่า...รัก
หมวดหมู่:ภาพยนตร์ไทยที่ออกฉายในปี พ.ศ. 2553
หมวดหมู่:ภาพยนตร์ไทย
หมวดหมู่:ภาพยนตร์รักไทย
หมวดหมู่:เวิร์คพอยท์ เอ็นเทอร์เทนเมนท์
หมวดหมู่:ภาพยนตร์ที่มีฉากในจังหวัดราชบุรี
หมวดหมู่:ภาพยนตร์ที่กำกับโดย พุฒิพงศ์ พรหมสาขา ณ สกลนคร
หมวดหมู่:ภาพยนตร์ไทยในคริสต์ทศวรรษ 2010